
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1895 

22 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός επιδόματος αλλοδαπής για τους υπαλλή¬ 
λους του Υπουργείου Εξωτερικών, που θα υπηρε¬ 
τήσουν στις νέες Διπλωματικές Αρχές που έχουν 
δημιουργηθεί στις χώρες: Μάλτα, Εσθονία, Λετο¬ 


νία, Λιθουανία. 1 

Έγκριση υπερωριακής εργασίας υπαλλήλων με σχέση 
εργασίας ιδιωτικού Δικαίου Αορίστου χρόνου, της 
Υπηρεσίας Διαχείρισης Εντύπων και Αξιών του Δη¬ 
μοσίου (Υ.Δ.Ε.Α.Δ.), για το έτος 2004". 2 


Καθορισμός συνεδριάσεων (ύψους αποζημίωσης) μο¬ 
νίμων και Ιδιωτικού Δικαίου Αορίστου Χρόνου 
υπαλλήλωντης ΓΓΕΤ/ΥΠΑΝ, καθώς και ιδιωτών με¬ 
λών επιτροπών που διενεργούν τους ελέγχους των 
επιμέρους ενεργειών του υποέργου 05 με τίτλο 
"Δραστηριότητες Προβολής των Δράσεων Ε&Τα 
του ΕΠΑν" στο πλαίσιο της Δράσης 9.1.2 Πληροφό¬ 
ρηση και Δημοσιότητα" για την Πράξη με τίτλο 
"Ενέργειες Πληροφόρησης και Δημοσιότητας από 
τη ΓΓΕΤ για το ΕΠΑν (Μέτρο 9.1 "Τεχνική Βοήθεια 


ΕΤΠΑ". 3 

Διάθεση του ειδικού παράβολου που συστήθηκε με το 
άρθρο 24 του Ν. 2639/1998. 4 


Παράταση του χρόνου λειτουργίας της ειδικής νομο¬ 
παρασκευαστικής επιτροπής με σκοπό τη μελέτη 
και εισήγηση μέτρων για την επιτάχυνση της διαδι¬ 
κασίας ενώπιον των πολιτικών και ποινικών δικα¬ 
στηρίων. 5 

Παράταση του χρόνου λειτουργίας της ειδικής νομο¬ 
παρασκευαστικής επιτροπής με σκοπό τη μελέτη 
και προσαρμογή στο εσωτερικό δίκαιο των διατά¬ 
ξεων της Σύμβασης του Συμβουλίου της Ευρώπης 


για το Έγκλημα στο Κυβερνοχώρο καθώς και του 

Πρόσθετου Πρωτοκόλλου αυτής. 6 

Έγκριση του Οργανισμού Εσωτερικής Υπηρεσίας του 
Κ.Α.Π.Η Δήμου Αργυρούπολης. 7 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 301509/19.11.2004 από¬ 
φαση του Υπ. Αγροτικής Ανάπτυξης και Τροφίμων. 8 


ΑΠΟΦΑΣΕΙ Σ 

Αοιθ. 2/56617/0022 (1) 

Καθορισμός επιδόματος αλλοδαπής για τους υπαλλήλους 
του Υπουργείου Εξωτερικών, που θα υπηρετήσουν στις 
νέες Διπλωματικές Αρχές που έχουν δημιουργηθεί στις 
χώρες: Μάλτα, Εσθονία, Λετονία, Λιθουανία. 

ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΞΩΤΕΡΙΚΩΝ - ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Την παράγραφο 1 του άρθρου 12του Ν. 1256/1982. 

2. Το άρθρο 25 του Ν. 1884/1990 και το άρθρο 135 του 
Ν.2594/1998. 

3. Το άρθρο 3 του Ν.2606/1998. 

4. Τις διατάξεις της 14650/ΔΙΟΕ85/17.3.2004 κοινής 
απόφασης του Πρωθυπουργού και του Υπουργού Οικο¬ 
νομίας και Οικονομικών "περί καθορισμού αρμοδιοτήτων 
των Υφυπουργών Οικονομίας και Οικονομικών" (ΦΕΚ 519- 
Β'/17.3.2004). 

5. Τις διατάξεις της ΔΙΔΚ/Φ. 1/2/6139 κοινής απόφασης 
του Πρωθυπουργού και του Υπουργού Εσωτερικών Δη¬ 
μόσιας Διοίκησης και Αποκέντρωσης "περί ανάθεσης αρ¬ 
μοδιοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης" (ΦΕΚ527-Β7724.3.2004). 

6. Την υπ’αριθμ. 083/ΕΥΑ/ΑΣ11254/22.1.2001 Κοινή 
Υπουργική Απόφαση "Καθορισμός επιδόματος υπηρε¬ 
σίας αλλοδαπής του προσωπικού του ΥΠΕΞ (ΦΕΚ 
390/Τ.Β79.4.2001), όπως τροποποιήθηκε και ισχύει με την 
ΚΥΑ 2/62751/0022/29.1.2004 (ΦΕΚ254/Β/9.2.2004). 

7. Τις διατάξεις του άρθρου 2του Π.Δ. 194/1998, όπως 
τροποποιήθηκε με το άρθρο 2 του Ν. 2694/1999 με το 
οποίο ιδρύονται Πρεσβείες της Ελλάδος στην Εσθονία με 
έδρα την πόλη Ταλίν, στην Λετονία με έδρα την πόλη Ρίγα 
και στην Λιθουανία με έδρα την πόλη Βίλνιους. 

8. Τις διατάξεις του άρθρου 31 του Ν. 3196 (ΦΕΚ274/Α7 
2.12.2003) με το οποίο ιδρύεται Πρεσβεία της Ελλάδος 
στην Μάλτα με έδρα την πόλη Βαλέτα. 

9. Τη γνώμη της Επιτροπής του άρθρου 135 του Ν. 
2594/1998, η οποία συγκροτήθηκε με την υπ’ αριθμ. 
083/2594/ΑΣ19608/4.5.2004 Απόφαση του Υπουργού 
Εξωτερικών (Πρακτικό αριθ.9/2004), αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Καθορίζουμε από 1.11.2004 το επίδομα Υπηρεσίας Αλ¬ 
λοδαπής των υπαλλήλων του Υπουργείου Εξωτερικών, 
που θα υπηρετήσουν στις παρακάτω Διπλωματικές Αρ¬ 
χές, ως εξής: 

Αρχή και Επίδομα Προϊσταμένου της Αρχής Κατά μήνα 

1. Μάλτα ευρώ 5.080 

2. Εσθονία ευρώ 5.900 

3. Λετονία ευρώ 5.900 

4. Λιθουανία ευρώ 5.900 

Κατά τα λοιπά ισχύει η υπό στοιχεία 6 όμοια Κοινή 
Υπουργική Απόφαση, με τις τροποποιήσεις της. 

Από τις διατάξεις της Απόφασης αυτής, προκαλείται 
δαπάνη σε βάρος του Κρατικού Προϋπολογισμού, η 
οποία για το τρέχον έτος ανέρχεται σε 370.960 ευρώ, πε¬ 
ρίπου και δύναται να καλυφθεί από τις εγγεγραμμένες πι¬ 
στώσεις του προϋπολογισμού του Υπουργείου Εξωτερι¬ 
κών έτους 2004, ΚΑΕ 0248, 0284 και 0343 των Φορέων 09- 
120 και 09-130. 

Για το καθένα από τα επόμενα οικονομικά έτη η δαπάνη 
θα ανέλθει στο ποσό των 2.225.760 ευρώ, περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΥΦΥΠΟΥΡΓΟΣ ΟΙΚΟΝΟΜΙΑΣ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΞΩΤΕΡΙΚΩΝ 

Π. ΜΟΛΥΒΙΑΤΗΣ 

-♦- 

Αριθ. 2/66015/0022 (2) 

Έγκριση υπερωριακής εργασίας υπαλλήλων με σχέση 
εργασίας ιδιωτικού Δικαίου Αορίστου χρόνου, της 
Υπηρεσίας Διαχείρισης Εντύπων και Αξιών του Δημο¬ 
σίου (Υ.Δ.Ε.Α.Δ.), για το έτος 2004". 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 16 του Ν.3205/2003 "Μισθο- 
λογικές ρυθμίσεις λειτουργών και υπαλλήλων του Δημο¬ 
σίου ... και άλλες συναφείς διατάξεις" (ΦΕΚ 297/Α/2003). 

2. Τις διατάξεις του άρθρου 40του Ν. 849/1978. 

3. Τις διατάξεις του Π .Δ. 515/1970 "περί χρονικών ορίων 
εργασίας μισθωτών", όπως συμπληρώθηκαν από το Ν.Δ. 
264/1973. 

4. Τις διατάξεις του Π .Δ. 410/1988 "Κώδικας προσωπικού 
με σύμβαση εργασίας ιδιωτικού δικαίου του Δημοσίου των 
Ο.Τ.Α. και των λοιπών Ν.Π.Δ.Δ.". 

5. Την αριθμ. οικ. 7093/0022/5.2.2004 κοινή Υπουργική 
απόφαση "επέκτασητωνδιατάξεωντου Ν. 3205/2003 στο 
προσωπικό με σχέση εργασίας ιδιωτικού δικαίου που 
απασχολείται στο Δημόσιο, Ν.Π.Δ.Δ. καιΟ.Τ.Α.". 

6. Την αριθμ.2/40508/0004/23.7.2004 απόφαση μεταβί¬ 
βασης αρμοδιοτήτων και εξουσίας να υπογράφουν "Με 
εντολή Υφυπουργού" στον Γενικό Γραμματέα Δημοσιο¬ 
νομικής Πολιτικής κ.λ.π.". 

7. Την αρ. 13924/23.11.2004 έγκριση εργασίας κατά τις 
Κυριακές και Αργίες της Νομαρχίας Αθηνών, Δ/νσης Ερ¬ 
γασίας. 


8. Το γεγονός ότι από τις διατάξεις της παρούσας προ- 
καλείται δαπάνη ύψους χιλίων τριακοσίων είκοσι έξι 
(1.326,00) ευρώ που θα βαρύνει τον Προϋπολογισμό Εξό¬ 
δων του Υπουργείου Οικονομίας και Οικονομικών, με ειδι¬ 
κό Φορέα 23.110 και ΚΑΕ 0512, οικονομικού έτους 2004. 

9. Τις υπάρχουσες υπηρεσιακές ανάγκες, αποφασίζουμε: 

1. Εγκρίνουμε εργασία κατά τις Κυριακές και Αργίες, 
για τρεις (3) υπαλλήλους της Υπηρεσίας Διαχείρισης 
Εντύπων και Αξιών του Δημοσίου (Υ.Δ.Ε.Α.Δ.), με σχέση 
εργασίας Ιδιωτικού Δικαίου Αορίστου χρόνου, μέχρι 
31.12.2004,48 ώρες συνολικά για κάθε υπάλληλο. 

2. Η κατανομή των ωρών κατά μήνα, θα γίνεται με από¬ 
φαση του Προϊσταμένου της Υπηρεσίας και σύμφωνα με 
τις εκάστοτε υπηρεσιακές ανάγκες. 

3. Η παρούσα απόφαση έχει αναδρομική ισχύ ενός μηνός 
από τη δημοσίευση στην Εφημερίδα της Κυβερνήσεως. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 2004 
Με εντολή Υφυπουργού 

Ο Γενικός Γραμματέας Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 

-♦- 

Αριθ. 15213 (3) 

Καθορισμός συνεδριάσεων (ύψους αποζημίωσης) μονίμων 
και Ιδιωτικού Δικαίου Αορίστου Χρόνου υπαλλήλων της 
ΓΓΕΤ/ΥΠΑΝ, καθώς και ιδιωτών μελών επιτροπών που 
διενεργούν τους ελέγχους των επιμέρους ενεργειών 
του υποέργου 05 με τίτλο "Δραστηριότητες Προβολής 
των Δράσεων Ε&Τα του ΕΠΑν" στο πλαίσιο της Δράσης 
9.1.2 Πληροφόρηση και Δημοσιότητα" για την Πράξη με 
τίτλο "Ενέργειες Πληροφόρησης και Δημοσιότητας από 
τη ΓΓΕΤ γιατο ΕΠΑν (Μέτρο 9.1 "Τεχνική Βοήθεια ΕΤΠΑ" 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις: 

1. α) του άρθρου 24 του Ν. 1558/1985 "Κυβέρνηση και Κυ¬ 
βερνητικά Όργανα". 

β) του Π .Δ. 27/29.1.1996 (ΦΕΚ 19/Α/1996) "Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης". 

γ) του Π .Δ. 122/2004 (ΦΕΚ 85/17.3.2004) "Ανασύσταση 
του Υπουργείου Τουρισμού". 

2. του Ν. 1514/85 "Ανάπτυξη της Επιστημονικής και Τεχνο¬ 
λογικής Έρευνας", όπως τροποποιήθηκε από το Ν. 2919/ 
2001 "Σύνδεση της Έρευνας και Τεχνολογίας με την παρα¬ 
γωγή και άλλες διατάξεις" (ΦΕΚ 128/Α/25.6.2001) 

3. του Ν. 2843/2000, άρθρο 34, περί "Εκσυγχρονισμού και 
Χρηματιστηριακών συναλλαγών, εισαγωγή εταιρειών επεν¬ 
δύσεων στη ποντοπόρα ναυτιλία, στο Χρηματιστήριο Αξιών 
Αθηνών και άλλες διατάξεις". 

4. του Ν. 1256/82 "Για την πολυθεσία, την πολύ-απασχό- 
ληση και την καθιέρωση ανώτατου ορίου απολαβών από 
τον Δημόσιο τομέα καθώς και γιατο Ελεγκτικό Συνέδριο, το 
Νομικό Συμβούλιο του Κράτους και άλλες διατάξεις", όπως 
συμπληρώθηκε με το Ν. 1400/1983. 

5. του Ν. 2860/2000 (ΦΕΚ 251/Α/14.11.2000) "Διαχείριση, 
παρακολούθηση και έλεγχος του Κοινοτικού Πλαισίου Στή¬ 
ριξης και άλλες διατάξεις". 

6. Το άρθρο 17του Ν.3205/2003 (ΦΕΚ 297/Α/23.12.2003) 

(Μισθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ και Ο.Τ.Α μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες συνα¬ 
φείς διατάξεις" καθώς και την ερμηνευτική εγκύκλιο αυτού. 

7. Το Π.Δ. 4/2002 "Εκτέλεση ενεργειών τεχνικής βοήθειας- 
στήριξης και διαχείριση των αντίστοιχων πόρων" καθώς και 
την υπ’ αριθμ. 60630/ΕΎΣ 5671/16.9.2003 εγκύκλιο του 
Υπουργείου Οικονομίας και Οικονομικών "εξειδίκευση της 
εφαρμογής του Π.Δ. 4/2002 "εκτέλεση ενεργειών τεχνικής 
βοήθειας - στήριξης και διαχείριση των αντίστοιχων πόρων". 

8. Την 5005/7.5.2004 Απόφαση του Υπουργού Ανάπτυξης 
(Φ.Ε.Κ. 681/Β/11.05.2004) για την "Μεταβίβαση στο Γενικό 
Γραμματέα Ε&Τ, στους Προϊσταμένους Διευθύνσεων και 
λοιπούς Προϊσταμένους υπηρεσιακών μονάδων της ΓΓΕΤ 
του Υπουργείου Ανάπτυξης, του δικαιώματος να υπογρά¬ 
φουν με "Εντολή Υπουργού" 

9. Την Απόφαση της Επιτροπής της Ευρωπαϊκής Ένωσης 
Ο (2001) 550/14.3.2001, με κωδικό 2000/ΘΒ/16/1/ΡΟ/ 016 
για την έγκριση του Επιχειρησιακού Προγράμματος "Αντα¬ 
γωνιστικότητα" (ΕΠΑΝ) 

10. τη Συλλογική Απόφαση Έργου (ΣΑΕ) 013/3 Κ.Α 
2003ΣΕ01330010 "Δαπάνες Τεχνικής Στήριξης της ΓΓΕΤ 
για την Υποστήριξη της Υλοποίησης του ΕΠΑΝ" του ΠΔΕ 
της ΓΓΕΤ/Υπ. Ανάπτυξης. 

11. Την 9761/12.7.2003 Απόφαση σχετικά με τον ορισμό 
Υπολόγου Διαχειριστή για το έργο Δημοσίων Επενδύσεων 
με κωδικό 2003ΣΕ01330010 της ΣΑΕ 013/3. 

12. την με Α.Π 5164/Β 1/9.1.2/1714/23.10.2002 Απόφαση 
Ένταξης της Πράξης "Ενέργειες πληροφόρησης και δημο¬ 
σιότητας απάτη ΓΓΕΤ για το ΕΠΑν" στο Μέτρο 9.1 "Τεχνική 
Βοήθεια ΕΤΠΑ" στο Ε.Π "Ανταγωνιστικότητα" , την ορθή 
Επανάληψη αυτής με ημερομηνία 16.12.2002 την 1η τρο¬ 
ποποίηση αυτής με α.π8457/Β1/9.1.2/5568/10.10.2003 και 
την 2η τροποποίηση αυτής με αρ.πρωτ. 2202/Β1/ 
9.1.2/873/5.3.2004. 

13. την εγγραφή του έργου 2002ΣΕ0130052 στη ΣΑΕ 
013/3. 

14. την απόφαση εκτέλεσης έργου πράξης (ΓΓΕΤ αρ.πρωτ 
13521/10.12.2002. "Ενέργειες πληροφόρησης και δημοσιό¬ 
τητας απάτη ΓΓΕΤγιατο ΕΠΑν" στο Μέτρο 9.1 "Τεχνική Βοή¬ 
θεια ΕΤΠΑ" Τελικός Δικαιούχος ΓΓΕ και τις τροποποιήσεις 
αυτής με αρ.πρωτ 177/10.9.2003 & 10672/13.9.2004. 

15. Την με Α.Π 12488/21.10.2004 "Απόφαση Σύστασης 
Επιτροπών" όπως δημοσιεύθηκε στο ΦΕΚ Αρ. 1612/ 
29.10.2004. 

16. την με Α.Π 13129/3.11.2004 "Απόφαση Συγκρότησης 
Επιτροπής Παρακολούθησης και Παραλαβής". 

17. Την ανάγκη παραλαβής του Σχεδίου Πληροφόρησης 
και Δημοσιότητας του ΕΠΑν για την ΓΓΕΤ. 

18. Την ανάγκη καθορισμού συνεδριάσεων (ύψος αποζη¬ 
μίωσης) των μελών της επιτροπής που διενεργεί τους ελέγ¬ 
χους του υποέργου 05 με τίτλο "Δραστηριότητες Προβο¬ 
λής των Δράσεων Ε&Τ του ΕΠΑν στο πλαίσιο της Δράσης 
9.1.2 "Ενέργειες Πληροφόρησης και Δημοσιότητας από τη 
ΓΓΕΤ γιατο ΕΠΑν", αποφασίζουμε: 

1. Καθορισμός συνεδριάσεων (ύψος αποζημίωσης) μόνι¬ 
μων και Ιδιωτικού Δικαίου Αορίστου Χρόνου υπαλλήλων της 
ΓΓΕΤ/ΥΠΑΝ, καθώς και ιδιωτών μελών επιτροπών που διε¬ 
νεργούν τους ελέγχους των επιμέρους ενεργειών του υπο- 
έργου 05 με τίτλο "Δραστηριότητες Προβολήςτων Δράσεων 
Ε&Τ του ΕΠΑν στο πλαίσιο της Δράσης 9.1.2 "Ενέργειες Πλη¬ 
ροφόρησης και Δημοσιότητας από τη ΓΓΕΤ γιατο ΕΠΑν". 


2. Η αμοιβή κάθε μέλους επιτροπής γιατους ελέγχουςτων 
επιμέρους ενεργειών γιατο παραπάνω υποέργο προσδιορί¬ 
ζεται σε 41,36 € ανά συνεδρίαση, με αριθμό συνεδριάσεων 
8το 2004 ενώ το 2005 θα ολοκληρωθούν οι 42 συνεδριάσεις. 

3. Το συνολικό κόστος γιατους ελέγχους που θα πραγμα¬ 
τοποιηθούν το 2004 για τα ανωτέρω υποέργα εκτιμάται σε 
1.654,40 €. Οι αμοιβές των μελών των επιτροπών θα βαρύ¬ 
νουν τις πιστώσεις του έργου ΣΑΕ 013/3, 2003ΣΕ01330010 
του ΠΔΕ της ΓΓΕΤ/ ΥΠΑΝ. Τα απαιτούμενα δικαιολογητικά 
πληρωμής είναιταπροβλεπόμενααπότιςδιατάξειςτου Π.Δ. 
4/2002 και την εγκύκλιο του Ν. 3205/2003 (ΦΕΚ 297/Α/ 
23.12.2003) 

4. Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 6 Δεκεμβρίου 2004 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 
-♦- 

Αοιθ. 120213 (4) 

Διάθεση του ειδικού παράβολου που συστήθηκε με το 
άρθρο 24του Ν. 2639/1998. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α. Του Ν. 1558/1985 "Κυβέρνηση και Κυβερνητικά Όργα¬ 
να" όπως τροποποιήθηκαν και ισχύουν σήμερα. 

β. Του άρθρου 28 του Ν. 3239/1955 "περί λειτουργίας του 
τηρουμένου στο Ανώτατο Συμβούλιο Εργασίας λογαρια¬ 
σμού". 

γ. Του άρθρου 1 του Ν.Δ. 184/1969 "περί Ανωτάτου Συμ¬ 
βουλίου Εργασίας". 

δ. Την αριθ. 10829/4.4.2000 Απόφαση Υπουργών Οικονο- 
μικών-Εργασίας και Κοινωνικών Ασφαλίσεων. 

ε. Του άρθρου 24του Ν. 2639/1998 "ρύθμιση εργασιακών 
σχέσεων, σύσταση Σώματος Επιθεώρησης Εργασίας και 
άλλες διατάξεις". 

στ. Του άρθρου 25 του Ν. 3227/2004 "Μέτρα για την αντι¬ 
μετώπιση της ανεργίας και άλλες διατάξεις". 

ζ) Την αριθ. Υ1/10.3.2004 απόφαση του Πρωθυπουργού 
"Μεταβολή τίτλων Υπουργείων και καθορισμός σειράς τά¬ 
ξης των Υπουργείων". 

2. Το γεγονός ότι από την εφαρμογή των διατάξεων αυ¬ 
τής, δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. Το ειδικό παράβολο που συστάθηκε με το άρθρο 24 του 
Ν. 2639/1998 θα διατίθεται για την κάλυψη εκτάκτων υπη¬ 
ρεσιακών αναγκών του Υπουργείου Απασχόλησης και Κοι¬ 
νωνικής Προστασίας. 

Σκοπός διάθεσης του παράβολου είναι η αύξηση της πα¬ 
ραγωγικότητας και η αναβάθμιση των παρεχόμενων υπη- 
ρεσιώντου Υπουργείου, ώστε οι Υπηρεσίες του να ανταπο- 
κρίνονται πλήρως στο ρόλο που καλούνται να διαδραματί¬ 
σουν στο σύγχρονο Κράτος, αλλά και στις απαιτήσεις του 
κοινωνικού συνόλου. 

Για την επίτευξη του σκοπού αυτού, καλύπτονται από 
τους πόρους του παράβολου, για το επιπλέον έργο που θα 
προσφερθεί, πέρα από τα συνήθη καθήκοντα των υπαλλή¬ 
λων, ενδεικτικά, τα παρακάτω, τα οποία δεν καλύπτονται 
από τον Κρατικό Προϋπολογισμό. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Οι διαχειριστικές και λειτουργικές δαπάνες, οι οποίες 
προκαλούνται από τις διαδικασίες διαχείρισης παρακολού¬ 
θησης, αξιολόγησης και ελέγχου των χρηματοδοτούμενων 
από το Ευρωπαϊκό Κοινωνικό Ταμείο (Ε.Κ.Τ.) ενεργειών στο 
πλαίσιο των Κοινοτικών Πλαισίων Στήριξης, β) Οι έκτακτες 
υπηρεσιακές ανάγκες που προκαλούνται από: 

-τη ρύθμιση, εφαρμογή, παρακολούθηση και έλεγχο των 
νέων μορφών απασχόλησης. 

- την αντιμετώπιση θεμάτων υγιεινής και ασφάλειας. 

- την ρύθμιση των εργασιακών σχέσεων. 

- τις κοινοτικές οδηγίες και διεθνείς συμβάσεις. 

- τις συμφιλιωτικές παρεμβάσεις. 

- την επεξεργασία σχεδίων Νόμων, Προεδρικών Διαταγ¬ 
μάτων, Κανονιστικών πράξεων, Κανονισμών, Προϋπολογι¬ 
σμών, Ισολογισμών και Απολογισμών. 

- τον έλεγχο υποδομών των υπό σύσταση ιδιωτικών γρα¬ 
φείων Συμβούλων, καθώς και 

- κάθε άλλο έργο αρμοδιότητας του Υπουργείου Απα¬ 
σχόλησης και Κοινωνικής Προστασίας, το οποίο δημιουρ¬ 
γεί ανάγκες για πρόσθετη απασχόληση. 

γ) Η καθ’ οιονδήποτε τρόπο διοικητική και γραμματειακή 
υποστήριξη των παραπάνω αναφερομένων σκοπών. 

δ) Η αποζημίωση υπολόγων των χρηματοδοτούμενων 
έργων. 

2. Δικαιούχοι του παράβολου είναι οι μόνιμοι υπάλληλοι 
και οι με σύμβαση αορίστου χρόνου του Υπουργείου Απα¬ 
σχόλησης και Κοινωνικής Προστασίας (Κεντρικής Υπηρε¬ 
σίας και Σ.ΕΠ.Ε.), καθώς και οι απασχολούμενοι με οποια¬ 
δήποτε σχέση εργασίας στη Κεντρική Υπηρεσία του Υπουρ¬ 
γείου Απασχόλησης και Κοινωνικής Προστασίας και στο 
Σώμα Επιθεώρησης Εργασίας (Σ.ΕΠ.Ε.: Κεντρική Υπηρεσία 
και Περιφερειακές Υπηρεσίες). 

3. Για τη διαχείριση των πόρων του παράβολου, συγκρο¬ 
τείται Τριμελής Επιτροπή αποτελούμενη από τους παρακά¬ 
τω: 

α. Τον Γ ενικό Γ ραμματέα του Υπουργείου Απασχόλησης 
και Κοινωνικής Προστασίας, ως Πρόεδρο με αναπληρωτή 
τον Γ ενικό Διευθυντή Διοικητικής Υποστήριξης. 

β. Τον Προϊστάμενο της Διεύθυνσης Δημοσίων Σχέσεων 
και Ενημέρωσης του Πολίτη, του Υπουργείου Απασχόλη¬ 
σης και Κοινωνικής Προστασίας, με αναπληρωτή τον νόμι¬ 
μο αναπληρωτή του. 

γ. Τον Προϊστάμενο της Διεύθυνσης Οικονομικού, του 
Υπουργείου Απασχόλησης και Κοινωνικής Προστασίας, με 
αναπληρωτή τον νόμιμο αναπληρωτή του Γραμματέας της 
Επιτροπής ορίζεται υπάλληλοςτου Τμήματος Γραμματείας 
Ανώτατου Συμβουλίου Εργασίας (Α.Σ.Ε.) και Διαχείρισης 
του Ειδικού Λογαριασμού. 

4. Η Επιτροπή αποφασίζει επί θεμάτων που αφορούν τη 
διαδικασία διάθεσης, διαχείρισης και δικαιολόγησης των 
πόρων του ειδικού παράβολου. 

5. Οι αποφάσεις της Επιτροπής εγκρίνονται από τον 
Υπουργό Απασχόλησης και Κοινωνικής Προστασίας. 

6. Η γραμματείατουΤμήματοςΑ.Σ.Ε., στο τέλος κάθετρι- 
μήνου, οφείλει να γνωστοποιεί στο Πρόεδρο της Επιτρο¬ 
πής, την ύπαρξη πιστωτικού υπολοίπου. 

Τα θέματα εισάγονται στην Επιτροπή για συζήτηση, μετά 
από εισηγητικό σημείωμα του καθ’ύλην Προϊσταμένου της 
Δ/νσης Δημοσίων Σχέσεων και Ενημέρωσης του Πολίτη. 

7. Οι αριθ. 11040/6.4.1999 και 11582/7.7.2000 Αποφάσεις 
του Υπουργού Εργασίας και Κοινωνικών Ασφαλίσεων από 
την ισχύ της παρούσας, καταργούνται 

8. Η απόφαση να δημοσιευθεί στην Εφημερίδα της Κυ- 
βερνήσεως. 


Ηισχύςτηςαρχίζειαπότηνημέρατηςδημοσιεύσεώςτης. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 10 Δεκεμβρίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αοιθ. 138030 (5) 

Παράταση του χρόνου λειτουργίας της ειδικής νομοπα¬ 
ρασκευαστικής επιτροπής με σκοπό τη μελέτη και ει¬ 
σήγηση μέτρων για την επιτάχυνση της διαδικασίας 
ενώπιον των πολιτικών και ποινικών δικαστηρίων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την υπ’αριθ. 54711/3.5.2004 (ΦΕΚ Β' 763/24.5.2004) 
απόφαση σύστασης της επιτροπής, όπως διορθώθηκε 
στο ΦΕΚ Β’ 890/16.6.2004 καιπαρατάθηκε με την υπ’αριθ. 
90141/2.8.2004 (ΦΕΚ ΒΊ213/6.8.2004) όμοια. 

2) Την ανάγκη παράτασης του χρόνου λειτουργίας της 
ανωτέρω επιτροπής, σύμφωνα με το από 26.11.2004 έγ¬ 
γραφο του προέδρου αυτής. 

3) Το γεγονός ότι από τις διατάξεις της παρούσας προ- 
καλείται επιπλέον δαπάνη ύψους 4.661,00 ευρώ σε βάρος 
του προϋπολογισμού του ΤΑΧΔΙΚ, αποφασίζουμε: 

Την παράταση για ένα (1) μήνα του χρόνου λειτουργίας 
της ειδικής νομοπαρασκευαστικής επιτροπής με σκοπό 
τη μελέτη και εισήγηση μέτρων για την επιτάχυνση της 
διαδικασίας ενώπιον των πολιτικών και ποινικών δικαστη¬ 
ρίων προκειμένου να περατώσει το έργο της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αοιθ. 151554 (6) 

Παράταση του χρόνου λειτουργίας της ειδικής νομοπα¬ 
ρασκευαστικής επιτροπής με σκοπό τη μελέτη και 
προσαρμογή στο εσωτερικό δίκαιο των διατάξεων της 
Σύμβασης του Συμβουλίου της Ευρώπης για το 
Έγκλημα στο Κυβερνοχώρο καθώς και του Πρόσθε¬ 
του Πρωτοκόλλου αυτής. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την υπ’αριθ. 82909/7.6.2004 (ΦΕΚ Β’ 1087/19.7.2004) 
απόφαση σύστασης επιτροπής, όπως διορθώθηκε στο 
ΦΕΚ Β’ 1239/12.8.2004 και συμπληρώθηκε με την υπ’α- 
ριθ. 90147/12.8.2004 (ΦΕΚ Β’ 1345/31.8.2004) όμοια. 

2) Την ανάγκη παράτασης του χρόνου λειτουργίας της 
ανωτέρω επιτροπής, σύμφωνα με το από 6.12.2004 έγ¬ 
γραφο του προέδρου αυτής. 

3) Το γεγονός ότι από τις διατάξεις της παρούσας προ- 
καλείται επιπλέον δαπάνη ύψους 10.461.00 ευρώ σε βά¬ 
ρος του προϋπολογισμού του ΤΑΧΔΙΚ, αποφασίζουμε: 

Την παράταση για τρεις (3) μήνες του χρόνου λειτουρ¬ 
γίας της ειδικής νομοπαρασκευαστικής επιτροπής με 
σκοπό τη μελέτη και προσαρμογή στο εσωτερικό δίκαιο 
των διατάξεων της Σύμβασης του Συμβουλίου της Ευρώ- 

πης για το Έγκλημα στο Κυβερνοχώρο καθώς και του 
Πρόσθετου Πρωτοκόλλου αυτής, προκειμένου να περα¬ 
τώσει το έργο της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 2004 

Ο ΥΠΟΥΡΓΟΣ 

ΑΝΑΣΤΑΣΙΟΣ ΠΑΠΑΛΗΓΟΥΡΑΣ 
-♦- 

Αοιθ. 64385 (7) 

Έγκριση του Οργανισμού Εσωτερικής Υπηρεσίας του 
Κ.Α.Π.Η Δήμου Αργυρούπολης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12του Ν. 1188/1981, όπως 
τροποποιήθηκαν με τις όμοιες του άρθρου 8 παρ. 5 του 
Ν. 2307/1995. 

2. Τις διατάξεις του άρθρου 8 του Ν. 2503/1997. 

3. Την 275/2004 απόφαση του Δημοτικού Συμβουλίου του 
Δήμου Αργυρούπολης με την οποία εκφράζει την σύμφωνη 
γνώμη του για την 13/2004 απόφαση του Διοικητικού Συμ¬ 
βουλίου του ΚΑΠΗ του Δήμου Αργυρούπολης. 

4. Την σύμφωνη γνωμοδότηση του Α' Υπηρεσιακού Συμ¬ 
βουλίου που διατυπώθηκε στο 9/2004 πρακτικό του. 

5. Την με αριθμ. οικ. 16978/2003 απόφαση Γενικού Γραμ- 
ματέα Περιφέρειας Αττικής περί μεταβίβασης αρμοδιοτή¬ 
των. (Φ.Ε.Κ. 1693/18.11.2003), αποφασίζουμε: 

Εγκρίνουμε την 13/2004 απόφαση του Διοικητικού Συμ¬ 
βουλίου του ΚΑΠ Η του Δήμου Αργυρούπολης περί ψήφισης 
του Οργανισμού Εσωτερικής Υπηρεσίας αυτού ως εξής: 

Άρθρο 1 

ΠΕΡΙΕΧΟΜΕΝΟ ΤΟΥ ΟΡΓΑΝΙΣΜΟΥ ΕΣΩΤΕΡΙΚΗΣ 
ΥΠΗΡΕΣΙΑΣ (Ο.Ε.Υ.) 

Στον παρόντα Οργανισμό καθορίζονται: 

- Η οργανωτική διάρθρωση των υπηρεσιών του "Κ.Α.Π.Η. 
Δήμου Αργυρούπολης" σε διοικητικές ενότητες. 

- Οι αρμοδιότητες των διοικητικών ενοτήτων. 

- Οι κατηγορίες, οι κλάδοι και ο αριθμός των αναγκαίων 
οργανικών θέσεων για τη στελέχωση των διοικητικών ενο¬ 
τήτων. 

Άρθρο 2 

ΣΥΓΚΡΟΤΗΣΗ ΥΠΗΡΕΣΙΩΝ ΤΟΥ Κ.Α.Π.Η. ΔΗΜΟΥ 
ΑΡΓΥΡΟΥΠΟΛΗΣ 

Οι υπηρεσίες του Κ.Α.Π.Η. συγκροτούνται σε μια Διεύ¬ 
θυνση, ως κατωτέρω: 

1. Διεύθυνση ΚΑΠΗ Δήμου Αργυρούπολης 

α. Γ ραφείο Διευθυντού. 

β. Γ ραφείο Υποστηρικτικών Λειτουργιών (λειτουργικό). 

2. Τμήμα Κοινωνικής Μέριμνας. 

3. Τμήμα Φροντίδας Υγείας. 

Για την καλύτερη εξυπηρέτηση των ατόμων τρίτης ηλι¬ 
κίας οι λειτουργίες του Νομικού Προσώπου παρέχονται σε 
γεωγραφικά αποκεντρωμένα παραρτήματα, τα οποία όμως 
δεν αποτελούν διοικητικές ενότητες. 

Άρθρο 3 

ΑΡΜΟΔΙΟΤΗΤΕΣ ΔΙΟΙΚΗΤΙΚΩΝ ΕΝΟΤΗΤΩΝ 

3.1. Αρμοδιότητες προϊσταμένου Διεύθυνσης 


Προΐσταται των Τμημάτων και ευθύνεται για την αποτελε¬ 
σματική και αποδοτική λειτουργία τους, προγραμματίζο¬ 
ντας, οργανώνοντας, συντονίζοντας και ελέγχοντας τις 
δραστηριότητές τους. 

Ο Διευθυντής των υπηρεσιών ασκεί τις αρμοδιότητες που 
του εκχωρεί ο Πρόεδρος του Δ.Σ. με απόφασή του. 

Ειδικότερα ο Διευθυντής: 

- Παρίσταται στις συνεδριάσεις του Δ.Σ. χωρίς δικαίωμα 
ψήφου και εισηγείται για την λήψη αποφάσεων του Διοικη¬ 
τικού Συμβουλίου. 

- Μεριμνά για την με αποδοτικό τρόπο εκτέλεση των κάθε 
φύσης αποφάσεων του Διοικητικού Συμβουλίου και του 
Προέδρου, ενημερώνοντας τους υπευθύνους των Τμημά¬ 
των, παρακολουθώντας και συντονίζοντας τις εργασίεςτου 
συνόλου των υπηρεσιώντου Κ.Α.Π.Η. 

- Εισηγείται στον Πρόεδρο το προγράμματα δράσης, των 
υπηρεσιώντου Κ.Α.Π.Η. 

- Μεριμνά για την έγκαιρη ετοιμασία των προϋπολογι¬ 
σμών εσόδων και δαπανών και των οικονομικών απολογι¬ 
σμών και ενημερώνει σχετικά τον Πρόεδρο του Δ.Σ. και το 
Διοικητικό Συμβούλιο. 

- Ενημερώνει τον Πρόεδρο για την πορεία υλοποίησης 
των εγκεκριμένων Προγραμμάτων και γενικά για την εκτέ¬ 
λεση των αποφάσεών του. 

- Εισηγείται στο Διοικητικό Συμβούλιο μετά από τις ειση¬ 
γήσεις των υπεύθυνων των Τμη μάτων την τροποποίηση των 
Προγραμμάτων Δράσης του Κ.Α.Π.Η. όταν θεωρείται απα¬ 
ραίτητο ανάλογα με την εξέλιξη της υλοποίησής τους ή με 
βάση τις μεταβολές των αντικειμενικών συνθηκών. 

- Οργανώνει, συντονίζει και ελέγχει τις δραστηριότητες 
των υπηρεσιών κατά τρόπο ώστε να υλοποιούνται αποδοτι¬ 
κά και αποτελεσματικά τα προγράμματα δράσης ή οι συ¬ 
γκεκριμένες αποφάσεις και εντολές του Δ.Σ. 

- Έχει την ευθύνη υπογραφής όλων των εγγράφων των 
υπαλλήλων των Τ μημάτων που εποπτεύει. 

- Μεριμνά για την ετοιμασία των κάθε φύσης Κανονισμών 
του Κ.Α.Π.Η. και υποβάλλει τους Κανονισμούς αυτούς προς 
έγκριση από το Δ.Σ. Εισηγείται, όταν χρειάζεται, τη μεταβο¬ 
λή διατάξεωντων Κανονισμών αυτών. Παρακολουθεί και ευ- 
θύνεται για την εφαρμογή των προηγουμένων Κανονισμών. 

- Μεριμνά για τη βελτίωση της αποτελεσματικότητας των 
υπηρεσιών, την προσαρμογή της λειτουργίας τους στις 
ανάγκες των κατοίκων της περιοχής και τη βελτίωση της 
απόδοσης του στελεχιακού δυναμικού και των τεχνικών μέ¬ 
σων του Κ.Α.Π.Η. 

- Εισηγείται στο Διοικητικό Συμβούλιο για τη κατανομή 
του προσωπικού στις διάφορες διοικητικές ενότητες σύμ¬ 
φωνα με τις υπηρεσιακές ανάγκες και τα προσόντα του 
προσωπικού. Φροντίζει για τον καταμερισμό εργασίας του 
προσωπικού του Κ.Α.Π.Η. στα παραρτήματάτου. 

- Τον Διευθυντή απόντα ή κωλυόμενο αναπληρώνει ο 
Προϊστάμενος Τμήματος που ορίζεται με απόφαση του 
Προέδρου. 

3.2. Αρμοδιότητες Γ ραφείου Υποστηρικτικών Λειτουρ¬ 
γιών 

Α. Γραμματεία Διοικητικού Συμβουλίου, Προέδρου Δ.Σ. 

- Παρέχει γραμματειακή υποστήριξη για τις ανάγκες του 
Δ.Σ. και του Προέδρου (Δακτυλογραφήσεις κειμένων, ανα¬ 
παραγωγή εγγράφων, κλπ.). 

- Επιμελείται της σύνταξης και κοινοποίησης της ημερή¬ 
σιας διάταξης των συνεδριάσεων του Δ.Σ. σύμφωνα με τις 
σχετικές διατάξεις του νόμου. 

- Τηρεί τα πρακτικών των αποφάσεων του Δ.Σ. και υποβά- 

λει αντίγραφα αυτών οτην αρμόδια για έγκριση ή ενημέρω¬ 
ση Διοικητική Αρχή και στους αρμόδιους υπαλλήλους. 

- Τηρεί ευρετήριο των αποφάσεων του Δ.Σ. και επικυρώ¬ 
νει τα αντίγραφά τους. 

- Έχει την ευθύνη της έκδοσης και παράδοσης των προ¬ 
σκλήσεων των συνεδριάσεων του Δ.Σ. καθώς και κάθε άλ¬ 
λου εγγράφου στα μέλη του Δ.Σ. 

- Επιμελείται της παραλαβής, του χαρακτηρισμού καιτης 
συσχέτισης όλων των εισερχομένων εγγράφων, που αφο¬ 
ρούν το Δ.Σ., της τήρησης του πρωτοκόλλου του Δ.Σ., κα¬ 
θώς και της τήρησης των πρωτοτύπων στο αρχείο. 

- Διεκπεραιώνει κάθε εργασίας που ανατίθεται από το 
Δ.Σ. και τον Πρόεδρο. 

Β. Γραμματειακή υποστήριξη υπηρεσιών, θέματα προσω¬ 
πικού, διεκπεραίωση. 

- Παρέχει γραμματειακή υποστήριξη για τις ανάγκες των 
υπηρεσιών και του Διευθυντή (δακτυλογραφήσεις κειμέ¬ 
νων, αναπαραγωγή εγγράφων, κλπ.) 

- Παραλαμβάνει, χαρακτηρίζει και συσχετίζει όλα τα ει¬ 
σερχόμενα έγγραφα, τηρεί το πρωτόκολλο, καθώς και τα 
πρωτότυπα στο αρχείο, τηρείτο γενικό αρχείο του Κ.Α.Π.Η. 
και διεκπεραιώνει την αλληλογραφία. 

- Χειρίζεται το Τηλεφωνικό Κέντρο, το Εεχ και άλλα ηλε¬ 
κτρονικά μέσα επικοινωνίας. 

-Τηρεί τις διαδικασίες που σχετίζονται με τις κάθε φύσης 
διοικητικές υποθέσεις του προσωπικού (προσλήψεις, απο¬ 
λύσεις, άδειες, συντάξεις, βεβαιώσεις, πειθαρχικά, κλπ). 

- Καταρτίζει τις καταστάσεις μισθοδοσίας προσωπικού. 

Γ. Διαχείριση Εσόδων- Εξόδων 

- Συντάσσει σε συνεργασία με τον Διευθυντή, τον ετήσιο 
οικονομικό προϋπολογισμό και απολογισμό. 

- Παρακολουθεί την υλοποίηση του ετήσιου προϋπολογι¬ 
σμού. 

- Συγκεντρώνει τα παραστατικά και τα απαραίτητα δικαι- 
ολογητικάπου αφορούν έσοδα ή δαπάνες του Κ.Α.Π.Η. και 
τα προωθεί στην Ταμειακή υπηρεσία του Δήμου για την εί¬ 
σπραξη ή πληρωμή τους. 

- Διενεργεί την οικονομική διαχείριση του Κ.Α.Π.Η. με βά¬ 
ση τις ισχύουσες, κάθε φορά διατάξεις περί οικονομικής δι¬ 
οίκησης και λογιστικού των Δήμων 

Δ. Περιουσιακά Στοιχεία και Διαχείριση Υλικών 

- Φροντίζει για την καταγραφή και τήρηση ανάλογου αρ- 
χείουτης ακίνητης περιουσίας και γενικάτωνπεριουσιακών 
στοιχείων του Νομικού Προσώπου. 

- Μεριμνά για την τήρηση των διαδικασιών παραλαβής, 
αποθήκευσης, χορήγησης και παρακολούθησης των ανα¬ 
λωσίμων και των πάγιων υλικών σε ότι αφορά την λογιστική 
ενημέρωση και την συμβατότητά τους προς το υφιστάμενο 
κανονιστικό πλαίσιο Προμηθειών των ΟΤΑ. 

Ε. Προμήθεια Υλικών και Εξοπλισμού 

- Συγκεντρώνει από τους υπευθύνους των διοικητικών 
ενοτήτων του Κ.Α.Π.Η. τις παραγγελίες σύμφωνα με τις 
ανάγκες των υπηρεσιών. 

- Προγραμματίζει τη διενέργεια διαγωνισμών προμηθειών 
σύμφωνα με τις παραπάνω παραγγελίες. 

- Διεκπεραιώνει τις διαδικασίες προμήθειας εξοπλισμού, 
εξαρτημάτων και υλικού σύμφωνα με τους ισχύοντες κανο¬ 
νισμούς (έρευνα αγοράς, διενέργεια διαγωνισμών, σχέδια 
συμβάσεων, κλπ) 

- Παραλαμβάνει και ελέγχει ποιοτικά και ποσοτικά τα υλι¬ 
κά που προμηθεύεται το Κ.Α.Π.Η. 

- Τηρεί αρχείο προμηθειών και προμηθευτών. 


ΣΤ. Συντήρηση 

Η Φροντίδα για την καλή λειτουργία των οικοδομικών, μη¬ 
χανολογικών, ηλεκτρολογικών και λοιπών εγκαταστάσεων 
των χώρων που έχει στην ευθύνη του το Κ.Α.Π.Η. ανήκει 
στην αρμοδιότητα των αντίστοιχων υπηρεσιών του Δήμου 
Αργυρούπολης. 

Ζ. Καθαριότητα χώρων 

- Φροντίζει για την καθαριότητα όλων των χώρων του 
Κ.Α.Π.Η. 

- Φροντίζει για την προμήθεια και τη φύλαξη των υλικών 
καθαριότητας 

3.3. Αρμοδιότητες Προϊσταμένων Τμημάτων 

Οι Προϊστάμενοι των Τμημάτων του Κ.Α.Π.Η. φροντίζουν 
για τη σωστή λειτουργία των διοικητικών ενοτήτωντους και 
ασκούν τον έλεγχο και την εποπτεία των υπαλλήλων που 
απασχολούνται σε αυτά. 

Ο προϊστάμενος Τμήματος ευθύνεται έναντι του Διευθυ¬ 
ντή για την αποτελεσματική και αποδοτική εκτέλεση των 
λειτουργιών της διοικητικής ενότητας, προγραμματίζο¬ 
ντας, οργανώνοντας, στελεχώνοντας, συντονίζοντας και 
ελέγχοντας τις επί μέρους δραστηριότητες, έτσι ώστε να 
εκπληρώνονται οι περιοδικοί (τακτικοί και στρατηγικοί) στό¬ 
χοι των προγραμμάτων δράσης του Κ.Α.Π.Η. 

Ειδικότερα ο προϊστάμενος: 

- Διατυπώνει σε συνεργασία με τον Διευθυντή τους στό¬ 
χους και τα προγράμματα δράσης της ενότητας που επο¬ 
πτεύει καθώς και τους αντίστοιχους προϋπολογισμούς, σε 
συνεργασία με την Οικονομική Υπηρεσία. 

- Φροντίζει για την υλοποίηση των κατά περίπτωση απο¬ 
φάσεων των ιεραρχικά ανωτέρων διοικητικών επιπέδων. 

- Μεριμνά για την στελέχωση, την οργάνωση, τον συντο¬ 
νισμό και τον έλεγχο των δραστηριοτήτων της διοικητικής 
ενότητας με τρόπο ώστε να υλοποιούνται αποτελεσματικά 
τα προγράμματα δράσης και οι κατά περίπτωση αποφάσεις 
ή εντολές. 

- Εποπτεύει, αξιολογεί και προσανατολίζει το προσωπικό 
της διοικητικής του ενότητας, μεριμνώντας για την ανάπτυ¬ 
ξη και επιμόρφωσή του, τη βελτίωση των συνθηκών εργα¬ 
σίας και τη διατήρηση αρμονικών εργασιακών σχέσεων. 

- Παραλαμβάνει την αλληλογραφία που σχετίζεται με τις 
αρμοδιότητες της διοικητικής μονάδας του την χαρακτηρί¬ 
ζει και την διανέμει στις αρμόδιες υπηρεσιακές μονάδες ή 
υπαλλήλους παρέχοντας τις αναγκαίες οδηγίες για τις 
ενέργειες που πρέπει να γίνουν. 

- Υπογράφει όλα τα έγγραφα των υπαλλήλων της διοικη¬ 
τικής μονάδας που εποπτεύει καθώς και τις εισηγήσεις 
τους προς τα ανώτερα ιεραρχικά επίπεδα. 

- Συγκεντρώνει στοιχεία χρήσιμα για τον προγραμματι¬ 
σμό και απολογισμό των δραστηριοτήτων της διοικητικής 
μονάδας του. 

- Παρακολουθεί τη νομοθεσία, τις εξελίξεις της επιστήμης 
και τεχνολογίας και τις εξελίξεις στον τοπικό, ελληνικό και 
διεθνές περιβάλλον, που έχουν σχέση με τις λειτουργίες της 
διοικητικής ενότητας. Ενημερώνει το προσωπικό και μεριμνά 
για την τήρηση των νομικών διατάξεων, την εφαρμογή και¬ 
νοτομιών και την προσαρμογή της λειτουργίας της διοικητι¬ 
κής μονάδας στις εξελίξεις του εξωτερικού περιβάλλοντος. 

- Μεριμνά για τη βελτίωση της αποτελεσματικότητας της 
δράσης της διοικητικής ενότητας, τη βελτίωση της απόδο¬ 
σης του ανθρώπινου δυναμικού και των τεχνικών μέσων, 
την καλύτερη εξυπηρέτηση του πολίτη και την καλύτερη 
ανταπόκριση της διοικητικής μονάδας στις λειτουργικές 
ανάγκες του Κ.Α.Π.Η. 

- Ασκεί παράλληλα και τα καθήκοντα που απορρέουν από 
την ειδικότητά του μέσα στα πλαίσια των καθημερινών του 
υποχρεώσεων. 

3.4. Αρμοδιότητες Τμήματος Κοινωνικής Μέριμνας 

Οι εργασίες του Τμήματος εκτελούνται από την Κοινωνι¬ 
κή Λειτουργό και την Οικογενειακή βοηθό 

Α. Αρμοδιότητες Κοινωνικής Λειτουργού 

- Συνεργάζεται με τα μέλη, με σκοπό να συμβάλλει στην 
αντιμετώπιση τυχόν ψυχολογικών, ατομικών ή οικογενεια¬ 
κών προβλημάτων, σεβόμενος την προσωπικότητα, την 
αξιοπρέπεια και τα δικαιώματα του μέλους. 

-Έχειτην ευθύνη για τηνοργάνωση, εκπαίδευση και αξιο¬ 
ποίηση εθελοντών στον τομέα ευθύνης της. 

- Ορίζει τον υπεύθυνο που θα έχει την ευθύνη τακτοποίη¬ 
σης των οικονομικών υποχρεώσεων των μελών του κέ¬ 
ντρου. 

- Έχει την ευθύνη της πρακτικής άσκησης των σπουδών 
των σχολών Κοινωνικής Εργασίας που τυχόν θα εκπαιδεύ¬ 
ονται στο Κ.Α.Π.Η. 

- Οργανώνει σύμφωνα με το εγκεκριμένο πρόγραμμα, 
διάφορες εκδηλώσεις και προγράμματα που άπτονται της 
ειδικότητάς του. 

- Συνεργάζεται με πολιτιστικούς, μορφωτικούς και καλλι¬ 
τεχνικούς φορείς. 

- Πραγματοποιεί πρόληψη και θεραπεία κοινωνικών προ¬ 
βλημάτων. Βελτίωση του βιοτικού επιπέδου και την κοινω¬ 
νικής λειτουργικότητας ατόμων και ομάδων με επισκέψεις 
κατ' οίκον ή στην κοινότητα. 

- Εντοπίζει τις κοινωνικές ανάγκες της κοινότητας, προ¬ 
τείνει και επιβλέπει τις κοινωνικές ή ψυχοκοινωνικές μελέ¬ 
τες, όπου κρίνεται απαραίτητο, του περιστατικού, της ομά¬ 
δας και της κοινότητας που χρειάζεται την παρέμβασή 
τους. 

- Διαμορφώνει διάγνωση, αυτόνομα και σε συνεργασία με 
άλλους ειδικούς για τα προβλήματα που εντοπίστηκαν. 

- Εκπονεί και εκτελεί σχέδια δράσης και ενέργειες για την 
αντιμετώπιση συγκεκριμένης κατάστασης. 

- Είναι ο συνδετικός κρίκος των μελών με τις υπηρεσίες 
Κοινωνικής Ασφάλισης, συγκεκριμένα για: παροχή κοινωνι¬ 
κών υπηρεσιών, ενημερωτικού - συμβουλευτικού και επι- 
βοηθητικού χαρακτήρα σε ασφαλισμένα άτομα ή και στις 
οικογένειές τους, μέσα από τους αρμόδιους ασφαλιστι¬ 
κούς φορείς π.χ. IΚΑ, ΟΓΑ κλπτων υπηρεσιών, με σκοπό την 
καλύτερη εξυπηρέτηση των προστατευμένων μελών. 

- Οργανώνει και συμμετέχει σε ομάδες και επιτροπές στις 
οποίες συμμετέχουν μέλη, με θεραπευτικό σκοπό. 

- Επικοινωνεί με τους τοπικούς φορείς της περιοχής, που 
λειτουργεί το Κ.Α.Π.Η., με σκοπό την ενημέρωσή τους και 
συμμετοχή τους στο πρόγραμμα Κοινωνικής Εργασίας. 

- Έρχεται σε επαφή τακτικά με τους εξυπηρετούμενους 
και παρακολουθεί όποια μεταβολή υπάρχει. 

- Φροντίζει για την ανάπτυξη ομαδικών δραστηριοτήτων 
των μελών με σκοπό την ενεργό δραστηριοποίηση των με¬ 
λών με βάση δεξιότητες που διαθέτουν (τέτοιες μπορεί να 
είναι Ομάδα δημοτικών χορών, Ομάδα θεάτρου και άλλες). 

Β. Αρμοδιότητες Οικογενειακού βοηθού 

- Προσφέρει τις υπηρεσίες της κυρίως στον σπίτι των με¬ 
λών, για τις περιπτώσεις που ζουν μόνοι τους και έχουν ιδι¬ 
αίτερες ανάγκες βοήθειας. Η βοήθεια συνίσταται στην πα¬ 
ροχή υπηρεσιών μέσα στο σπίτι του μέλους, όπως σιγύρι- 
σμα, ελαφρύ μαγείρεμα και στην παροχή υπηρεσιών έξω 
από το σπίτι, όπως προμήθεια τροφίμων, φαρμάκων και άλ¬ 
λες μικροεξυπηρετήσεις. 


- Βοηθά στην προετοιμασία εκδηλώσεων μέσα στους χώ¬ 
ρους του ΚΑΠΗ σε συνεννόηση με τον/την προϊστάμενο/η 
του τμήματος. 

Γ. Στην αρμοδιότητα του τμήματος ανήκει και η βοήθεια 
στο σπίτι για μέλη που έχουν ιδιαίτερες ανάγκες βοήθειας, 
όπως μέλη που: 

- δεν αυτοεξυπηρετούνται πλήρως 

- χρειάζονται ιδιαίτερη φροντίδα 

- διαβιούν μοναχικά 

- δεν έχουν επαρκείς πόρους ώστε να βελτιωθεί η ποιότη¬ 
τα της ζωής τους αφενός και αφετέρου να διατηρηθούν οι 
ίδιοι και οι οικογένειές τους στον κοινωνικό ιστό, παραμέ- 
νοντας στο φυσικό και κοινωνικό τους περιβάλλον. 

Στις περιπτώσεις αυτές παρέχονται αντίστοιχες υπηρε¬ 
σίες κοινωνικής εργασίας, οικογενειακής βοήθειας και ια¬ 
τρονοσηλευτικής φροντίδας, σε συνεργασία με στελέχη 
του Τμήματος Φροντίδας Υγείας. 

Η εποπτείατης δραστηριότητας αυτής ανήκει στον προϊ¬ 
στάμενο του Τμήματος Κοινωνικής Μέριμνας. 

3.5. Αρμοδιότητες Τμήματος Φροντίδας υγείας 

Οι εργασίες του Τμήματος εκτελούνται από τις νοσηλεύ- 
τριες, τις επισκέπτριες υγείας, τους φυσικοθεραπευτές και 
τους εργοθεραπευτές σε συνεργασία με τον ιατρό. 

Α. Αρμοδιότητες Νοσηλευτή/τριας και επισκέπτη/ τριας 

-Έχειτην ευθύνη για την φύλαξη και διαχείριση του φαρ¬ 
μακευτικού και υγειονομικού υλικού σε συνεργασία με τον 
ιατρό. 

- Παρέχει νοσηλευτική φροντίδα και οδηγίες στα μέλη του 
ΚΑΠΗ και όταν παραστεί ανάγκη, πραγματοποιεί επισκέ¬ 
ψεις στα σπίτια των μελών. 

- Παρέχει οδηγίες και πληροφορίες σχετικά με τα θέματα 
ατομικής υγείας. 

- Παρέχειπρώτες βοήθειες, όταν δεν υπάρχει ιατρός, ενέ- 
σιμης αγωγής, μέτρηση αρτηριακής πίεσης, μέτρηση σακ- 
χάρου, εμβολιασμό των μελών. 

-Έχειτην γενική επίβλεψη κάθε θέματος υγείας που αφο¬ 
ρά τα μέλη και τις οικογένειές τους. 

- Έχει την ευθύνη της πρακτικής άσκησης των σπουδα¬ 
στών που άπτονται της ειδικότητάς του. 

- Οργανώνει ομιλίες σε θέματα σχετικά μετηντρίτη ηλικία 
και την υγεία. 

Β. Αρμοδιότητες Φυσικοθεραπευτή/τριας 

- Απασχολείται με την φυσιοθεραπευτική αγωγή στα μέλη 
του ΚΑΠΗ που έχουν ανάγκη, ύστερα από γραπτή εντολή 
του ιατρού και συγκεκριμένα με την πρόληψη, βελτίωση και 
αποκατάσταση παθολογικών καταστάσεων, συγγενών και 
επίκτητων καθώς και τραυματικών βλαβών που προκαλούν 
διαταραχές στο ερειστικό, μυϊκό, νευρικό, αναπνευστικό 
και καρδιαγγειακό σύστημα. 

- Σε έκτακτες περιπτώσεις που κρίνει ο ιατρός μπορεί να 
εκτελεστεί φυσιοθεραπευτική αγωγή και στο σπίτι των με¬ 
λών. 

- Έχει την ευθύνη της οργάνωσης και καλής λειτουργίας 
του φυσιοθεραπευτηρίου 

- Έχει την ευθύνη της πρακτικής άσκησης των σπουδα¬ 
στών που άπτονται της ειδικότητάς του. 

Γ. Αρμοδιότητες Εργοθεραπευτή/τριας 

- Έχει την ευθύνη για την οργάνωση και σωστή λειτουρ¬ 
γία του εργοθεραπευτηρίου. 

- Φροντίζει για την αξιοποίηση και την δραστηριοποίηση 
των μελών, για δημιουργική απασχόληση και παραγωγικό 
έργο. 

- Παρέχει βοήθεια στα μέλη για την προώθηση της αυτο¬ 
εξυπηρέτησης και της ανάπτυξης ειδικών ενδιαφερόντων. 

- Οργανώνει σύμφωνα με το εγκεκριμένο πρόγραμμα διά¬ 
φορες εκδηλώσεις, προγράμματα ή ομάδες απασχόλησης 
που άπτονταιτης ειδικότητάς του, π.χ. ομάδα θεάτρου, έκ¬ 
δοση/ επιμέλεια εφημερίδας. 

Άρθρο 4 

ΠΕΡΙΓΡΑΦΕΣ ΚΑΘΗΚΟΝΤΩΝ ΥΠΑΛΛΗΛΩΝ 

1. Οι προηγούμενες αρμοδιότητες των διοικητικών ενοτή¬ 
των και του προϊσταμένου τους θεωρούνται ως η γενική πε¬ 
ριγραφή του ρόλου τους και αποτελούν το βασικό πλαίσιο 
λειτουργίας τους. Επομένως είναι δυνατό να ανατίθεται στο 
προσωπικό που τις στελεχώνει, καθήκοντα που δεν αναφέ- 
ρονται ρητά στον παρόντα κανονισμό, αλλά εντάσσονται 
στο ουσιαστικό περιεχόμενο του ρόλου της κάθε ενότητας. 

2. Οι περιγραφές των καθηκόντωντων υπαλλήλων, καθο¬ 
ρίζονται με απόφαση του Προέδρου μετά από εισήγηση 
του προϊσταμένου του Τμήματος. 

Άρθρο 5 

ΘΕΣΗ ΠΡΟΪΣΤΑΜΕΝΟΥ 

Προϊστάμενος της Διεύθυνσης επιλέγεται υπάλληλος 
του κλάδου ΤΕ Κοινωνικών Λειτουργών. 

Προϊστάμενος του Τμήματος Κοινωνικής Μέριμνας επι¬ 
λέγεται υπάλληλοςτου κλάδου ΤΕ Κοινωνικών Λειτουργών. 

Προϊστάμενος του Τμήματος Φροντίδας υγείας επιλέγε¬ 
ται υπάλληλος του κλάδου ΤΕ Νοσηλευτών/τριών ή ΤΕ Επι- 
σκεπτών/τριών Υγείας ή ΤΕ Φυσικοθεραπευτών/τριών ή ΤΕ 
Εργοθεραπευτών/τριών. 

Άρθρο 6 

ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΤΕ και ΔΕ κατατάσσονται 
στους βαθμούς Δ (εισαγωγικός), Γ, Β και Α (καταληκτικός). 

Οι θέσεις της κατηγορίας ΥΕ κατατάσσονται στους βαθ¬ 
μούς Ε (εισαγωγικός), Δ, Γ και Β (καταληκτικός). 

Τα προσόντα διορισμού των θέσεων περιγράφονται στο 
Π.Δ. 37α/1987, το Π.Δ.22/1990, στο Π.Δ. 50/2001 και των 
τροποποιήσεών του. 

Οι θέσεις που προβλέπονται ανά κατηγορία και κλάδο εί¬ 
ναι οι εξής: 


ΚΑΤΗΓΟΡΙΑ ΤΕ 


ΤΕ 2 

Κοινωνικών Λειτουργών 

4 (τέσσερις) 

ΤΕ 6 

Επισκεπτών/τριών Υγείας 

1 (μια) 

ΤΕ 8 

Νοσηλευτών/τριών 

2 (δυο) 

ΤΕ 10 

Φυσικοθεραπευτών/τριών 

2 (δυο) 

ΤΕ 18 

Εργοθεραπευτών/τριών 

1 (μια) 

ΚΑΤΗΓΟΡΙΑ ΔΕ 

ΔΕ Διοικητικών- γραμματέων 

1 (μια) 

ΚΑΤΗΓΟΡΙΑ ΥΕ 

ΥΕ15 Οικογενειακών Βοηθών 

4 (τέσσερις) 

ΥΕ 16 

Καθαριότητας γραφείων 

1 (μια) 


Άρθρο 7 

©ΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

Δέκα (10) θέσεις διαφόρων ειδικοτήτων για την αντιμετώ¬ 
πιση εποχιακών, περιοδικών, πρόσκαιρων αναγκών 
(Ν.2503/97 , άρθρο 18παράγρ.12). 

Άρθρο 8 

ΤΕΛΙΚΕΣ ΔΙΑΤΑΞΕΙΣ 

- Κατά την έναρξη λειτουργίας του παρόντος οργανι¬ 
σμού, οι υπηρετούντες υπάλληλοι των συγχωνευθέντων Α' 
και Β' Κ.Α.Π.Η. κατατάσσονται στις αντίστοιχες θέσεις των 
σχετικών κλάδωντου Κ.Α.Π.Η. Δήμου Αργυρούπολης. 

- Η κατανομή του προσωπικού στις διάφορες διοικητικές 
ενότητες πραγματοποιείται με απόφαση του Δ.Σ. μετά από 
εισήγηση του Διευθυντή, σύμφωνα μετις υπηρεσιακές ανά¬ 
γκες και τα προσόντα του προσωπικού. 

- Οι δραστηριότητες του Νομικού Προσώπου που δεν 
μπορούν να καλυφθούν από το υπηρετούν τακτικό προσω¬ 
πικό εξυπηρετούνται από έκτακτο προσωπικό με σύμβαση 
μίσθωσης έργου ή σύμβαση εργασίας ορισμένου χρόνου. 

- Η ισχύς του παρόντος Οργανισμού αρχίζει από τη δημο¬ 
σίευσή του στην εφημερίδα της Κυβέρνησης. 

ΑΚΡΟΤΕΛΕΥΤΑΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κ.Α. 111-1 με 
τίτλο "Αποδοχές τακτικών υπαλλήλων" για την κάλυψη της 
μισθοδοσίας του υπηρετούντος προσωπικού. Η μελλοντική 
επιβάρυνση του προϋπολογισμού του "ΚΑΠΗ Δήμου Αργυ¬ 
ρούπολης" από την απόφαση αυτή δεν είναι δυνατό να υπο¬ 
λογιστεί. 

Αθήνα, 25 Νοεμβρίου 2004 

Με εντολή γενικού Γραμματέα Περιφέρειας 
Η Διευθύντρια 
ΚΩΝ.ΤΣΟΓΚΑ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην απόφαση του Υφυπουργού Αγροτικής Ανάπτυξης 
και Τροφίμων με αριθμό πρωτοκόλλου 301509/19.11.2004 
"Μεταβίβαση στους Γ ενικούς Γ ραμματείς, Γ ενικούς Διευ¬ 
θυντές, Διευθυντές και Τμηματάρχες του Υπουργείου 
Αγροτικής Ανάπτυξης και Τροφίμων της εξουσίας να υπο¬ 
γράφουν με εντολή Υφυπουργού (Β 1762/30.11.2004) που 
δημοσιεύτηκε στο ΦΕΚ Β 1762/ 30.11.2004 στην 5η αρμο¬ 
διότητα της παρ. 2 Διεύθυνση Εισροών Φυτικής Παραγω¬ 
γής της Γενικής Διεύθυνσης Φυτικής Παραγωγής, διορθώ¬ 
νεται από το εσφαλμένο "του Νόμου 2325/95", στο ορθό 
"του Νόμου 2326/1995". 

(Από το Υπουργείο Αγροτικής Ανάπτυξης 

και Τροφίμων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




